|  |  |  |
| --- | --- | --- |
| **Møtereferat** **Skogen vel** | Dato | 15.04.24 |
| Til stede: | Grend 2: Harald ØstlundGrend 3: Johan RahmGrend 5: Jan Høyem Grend 6: Simen NørstebøLeder: Bjørn Louis NygaardKasserer: Hilde SagnesSekretær: Malin Nymoen | Neste møte:  | 21.05.24 - sommeravslutning |
| Forfall: | Grend 4: Thomas Hafsengen  | Referent: | Malin Nymoen |

## Agenda:

* Dugnad
* Status regulering av tomt ved grend 1 mot Bjørlien/Risil
* Diverse

### Dugnad vår 2024

Det skal avholdes dugnad i alle grender som skal være gjennomført til senest mandag 13/5.

Notater til dugnad:

Grend 3 får midler til å sette opp nytt huskestativ og satser på at det nye stativet er oppsatt i løpet av begynnelsen av mai.

Grend 5 har meldt lekkasje i taket på flere av garasjene og det blir gitt ut midler til tetting av dette som midlertidig løsning. Dersom vi må beholde nåværende garasjeløsninger, bekoster velet nytt tak på disse garasjene.

Grend 6 skal fullføre maling/beising av sine garasjer.

### Status søknad om omregulering av tomt ved grend 1

Velet med grenderepresentant fra G5 i spissen har mottatt forslag til byggplan på området fra arkitekt. Kommunen har svart med en liste over punkter de anser som mangelfulle iht. blant annet en potensiell byggeprosess. Disse er drøftet på vel-møte og svar sendes fortløpende til kommunen.

### Diverse

* Grendene er i skrivende stund i gang med gjennomgang og fornyelse av kontraktene tilhørende leieforhold av fellesarealer. Det er i den forbindelse besluttet følgende:

Enhver beboer som skal selge, er selv pliktig til å opplyse til megler og kjøper at det foreligger et leieforhold. Dette leieforholdet MÅ sies opp av nåværende leietaker FØR ny eier flytter inn. Den nye eieren av boligen vil få tilbud om videre leie, men dersom den ikke ønsker videre leie av fellesareal, skal tomten tilbakeføres til opprinnelig stand av nåværende leietaker.

Vi ber innstendig om at alle som leier fellesareal leser vedtektene godt!

Videre er det under drøfting hva som vil skje med leide arealer der det er foretatt bygging på tomt uten søknad til velet i forkant. Dette vil vi komme tilbake til.

* Ny grenderepresentant i grend 1; Gard Inge Stølen, velkommen 😊
* Grend 5 har meldt inn behov for felling av to trær i Mosters vei, da disse utgjør en fare for nærliggende bebyggelse grunnet forråtnelse og helling. Grenderepresentant bestiller felling av Authen fortløpende.
* Vi trenger fortsatt sommerhjelp til gressklipping. Ved interesse og/eller spørsmål, ta kontakt på info@skogenvel.no 😉